CELEX: C2006/281/28
Language: sk
Date: 2006-11-18 00:00:00
Title: Vec C-337/06: Návrh na začatie prejudiciálneho konania, ktorý podal Oberlandesgericht Düsseldorf (Nemecko) 7. augusta 2006 – Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk, Zweites Deutsches Fernsehen/GEWA – Gesellschaft für Gebäudereinigung und Wartung mbH

18.11.2006   
            
            
               SK
            
            
               Úradný vestník Európskej únie
            
            
               C 281/18
            
         Návrh na začatie prejudiciálneho konania, ktorý podal Oberlandesgericht Düsseldorf (Nemecko) 7. augusta 2006 – Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk, Zweites Deutsches Fernsehen/GEWA – Gesellschaft für Gebäudereinigung und Wartung mbH
   (Vec C-337/06)
   (2006/C 281/28)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberlandesgericht Düsseldorf
   Účastníci konania pred vnútroštátnym súdom
   
      Žalobcovia: Bayerischer Rundfunk, Deutschlandradio, Hessischer Rundfunk, Mitteldeutscher Rundfunk, Norddeutscher Rundfunk, Radio Bremen, Rundfunk Berlin-Brandenburg, Saarländischer Rundfunk, Südwestrundfunk, Westdeutscher Rundfunk, Zweites Deutsches Fernsehen
   
      Žalovaný: GEWA – Gesellschaft für Gebäudereinigung und Wartung mbH
   
      Ďalší účastník konania: Kaufmann Heinz W. Warnecke, konajúci pod obchodným menom Großbauten Spezial Reinigung
   Prejudiciálne otázky
   
               1.
            
            
               Treba znak skutkovej podstaty „financovanie štátom“ v článku 1 ods. 9 druhom pododseku písm. c) prvej alternatívy smernice 2004/18 ES (1) vykladať tak, že na základe ústavnoprávnej povinnosti štátu zabezpečiť nezávislé financovanie a existenciu inštitúcií je nepriame financovanie inštitúcií vo forme povinnosti platiť poplatky, ktorú stanovuje štát pre subjekty, ktoré vlastnia rozhlasové prijímače, financovaním v zmysle tohto znaku skutkovej podstaty?
            
         
               2.
            
            
               V prípade kladnej odpovede na položenú otázku, treba článok 1 ods. 9 druhý pododsek písm. c) prvej alternatívy smernice 2004/18/ES vykladať tak, že znak skutkovej podstaty „financovanie štátom“ vyžaduje priamy vplyv štátu na zadávanie zákaziek prostredníctvom inštitúcií financovaných štátom?
            
         
               3.
            
            
               V prípade zápornej odpovede na položenú otázku, treba článok 1 ods. 9 druhý pododsek písm. c) smernice 2004/18/ES v spojení s článkom 16 písm. b) vykladať tak, že len služby uvedené v článku 16 písm. b) nepatria do pôsobnosti smernice a ostatné služby, ktoré nesúvisia s tvorbou programu, ale majú pomocný a podporný charakter patria do pôsobnosti smernice (argumentum e contrario)?
            
         
      (1)  Ú. v. EÚ L 134, s. 114; Mim. vyd. 06/007, s. 132.